diskvalifisere
Store norske leksikon,Sport og spill,Termer og begreper i idrett
Diskvalifisere er å utelukke en utøver eller et lag fra videre konkurranse eller annullere et konkurranseresultat på grunn av brudd på reglene; i dagligtale diske.
En utelukkelse kan være av forskjellig varighet. I lagidretter diskvalifiseres spillere i form av utvisninger, enten midlertidig (håndball, ishockey) eller for resten av kampen (fotball).I individuelle idretter kan deltakere diskvalifiseres fra resten av konkurransen og ikke få resultat, i blant annet kampidretter (for eksempel boksing), alpin skiidrett, gangsport og travsport.Det er også vanlig med diskvalifikasjon etter tyvstart i blant annet friidrett, svømming og skøyteløp. Man kan også diskvalifiseres for en lengre periode, for eksempel etter bruk av dopingmidler. Les mer i Store norske leksikon idrett